钦定古今图书集成/明伦汇编/氏族典/第383卷 > 李先
## 钦定古今图书集成/明伦汇编/氏族典/第383卷 > 李先

按《魏书李先传》，“先字容仁，中山卢奴人。仕苻坚，慕容
永闻其名，迎为谋主。垂灭，永徙于中山。皇始初，归顺
太祖，太祖问先祖父，先对：大父重，晋平阳太守。父樊，
石虎乐安太守。太祖以先为丞相卫王府左长史。从
破慕容𬴊，还代，以为尚书右中兵郎，转七兵郎，迁博
士。太祖问先可以益人神智者，于是班制天下，搜索”
经籍。太宗即位，召先读《韩子连珠》《太公兵法》，诏宿于
内，拜安东将军、寿春侯。后出为武邑太守。世祖即位，
征为内都大官。神麚二年卒。子冏袭爵，为京兆、济阴
二郡太守。卒。子锺葵袭爵，降为子。

===李灵===按《魏书李灵传》：“灵字虎符，赵郡人，高平公顺从父兄
也。父勰，赠宣威将军、兰陵太守。神麚中，世祖征天下
才㒞，灵至，拜中书博士，转侍郎，除淮阳太守，选授高
宗经，后赐爵高邑子。高宗践阼，除平南将军、洛州刺
史。卒赠散骑常侍、钜鹿公，谥简。”